wickkiey/tamil-wikipedia-chunked huggingface dataset:
# உத்தர கீதை

கண்ணன் அர்ஜுனனுக்கு போர்க்களத்தில் உபதேசித்த பகவத் கீதையைத் தவிர உத்தவ கீதை, ஹம்ச கீதை, பிட்சு கீதை, இராம கீதை போன்று பல கீதைகள் இந்துசமய நூல்களில் உள்ளன. அவைகளில் ஒன்றுதான் உத்தரகீதை. இதுவும் கண்ணன் அர்ஜுனனுக்குச் சொன்னதுதான். ஆனால் இது மகாபாரதப்போர் முடிந்து பாண்டவர்கள் அரசாண்டுகொண்டிருந்தபோது, அர்ஜுனன் திரும்பவும் கேட்கும் கேள்விகளுக்கு விடையாக கண்ணன் உபதேசித்த நூல்.
# உத்தர கீதை

## நூல்

இந்நூல் மகாபாரதத்தில் அடங்கியதாயினும் அச்சிடப்பட்ட எந்தப்பதிப்பிலும் இருப்பதாகத் தெரியவில்லை. ஆனால் சென்னை, மும்பை முதலிய நகரங்களில் சில நூல்நிலையங்களில் அச்சிடப்பட்டதாகவும், கையெழுத்து பிரதியாகவும், சுவடிகளிலும் காணப்படுகிறது. இது மூன்று அத்தியாயங்களில் 119 வடமொழி சுலோகங்கள் கொண்டது.
உத்தவ கீதையென்று வேறொன்று உள்ளது. உத்தவர் கிருஷ்ணரிண் சிற்றப்பா மகனாவார் அவருக்கு வடமதுரையில் உள்ள கோவர்தன் மலையில் உபதேசம் வழங்கப்பட்டதையே உத்தவ கீதையாக கருதப்படுகிறது. அது வேறு, உத்தர கீதை வேறு. 'உத்தர' என்றால், பின்னால் வருவது. மகாபாரதப் போர்க்களத்தில் சொல்லப்பட்டதற்குப் பின்னால் வெகு காலத்திற்குப் பிறகு அதே அர்ஜுனனுக்கு சொல்லப்பட்ட கீதை உத்தர கீதை.
# உத்தர கீதை

## முதல் அத்தியாயம்

முதல் அத்தியாயத்திலுள்ள 56 சுலோகத்தில் உள்ள கருத்துக்கள்:  
:* ஓம் என்ற பிரணவ மந்திரம் உபாசனை.
:* தியான முறை
:* ஆன்மதத்துவத்தை உணர்ந்தறிந்தவனுக்கு செய்யவேண்டியதொன்றுமில்லை.
:* தத்துவஞானிகளுடைய இலக்கணம்
:* பிந்து, நாதம், கலை
:* முயற்சிகள் எதுவரை?
# உத்தர கீதை

## இரண்டாவது அத்தியாயக் கருத்துக்கள்

இரண்டாவது அத்தியாயத்தில் 46 சுலோகங்கள் உள்ளன. அவைகளில் உள்ள கருத்துக்கள்:  
:* பரமனுடன் இரண்ட்றக்கலத்தல் யாது?
:* ஞானியின் முக்திநிலை
:* இளா, பிங்களா, சுஷும்னா நாடிகள்
:* உலகமனைத்தும் உடலில் உள்ளது
:* அவைகளின் லயம்
:* உடல் வேறுபடினும் ஆன்மா ஒன்றே
# உத்தர கீதை

## முடிவு

ஆன்மவிசாரம் (ஆன்மாவைப் பற்றிய உள்வினவல்) ஒன்றே வழி. கல்வி அறிவு பிரஹ்ம உபாசனத்திற்கு (மெய்யறிவிற்கு) இடையூறே. யோகநிலையை அடைய விரும்பும் யோகி இடையில் ஏற்படும் யோகசித்திகளை விரும்பாது பிரஹ்மத்திலேயே நிலைக்கவேண்டும்.
# உத்தர கீதை

## ஒரு சுலோகம்

:: அனந்த சாஸ்த்ரம் பஹு வேதிதவ்யம் அல்பஸ்ச காலோ பஹவஸ்ச விக்னாஹ் /
:: யத்ஸாரபூதம் ததுபாஸிதவ்யம் ஹம்ஸோ யதா க்ஷீரமிவம்புமிஸ்ரம் //  
பொருள்: விவேகியான யோகி நூல்களனைத்திலும் சாரமான அத்யாத்மநூல்களையே எடுத்துக்கொள்ளவேண்டும். சாஸ்திரங்கள் எல்லையில்லாதவை. அறிய்வேண்டியவை கடலளவு. காலமோ குறைவு. இடையூறுகள் பல. அதனால் அன்னப்பறவை எவ்விதம் நீரோடு கலந்திருப்பினும் பாலை மாத்திரம் ஏற்றுக்கொள்கிறதோ அதுபோல் சாஸ்திரங்களை நன்கு கடைந்து எடுத்து சாரத்தை மட்டும் ஏற்கவேண்டும்.
# உத்தர கீதை

## துணைநூல்கள்

- உத்தரகீதை. தமிழ் மொழிபெயர்ப்பு: ஸ்ரீராஜகோபால சர்மா. 'அண்ணா' எழுதிய ஆங்கில கருத்துரையுடன் கூடியது. ஸ்ரீராம கோசஸ்தானம், 54, அப்பர்சுவாமி கோயில் தெரு. சென்னை 4. 1962
# நாற்கொம்பு மான்

**நாற்கொம்பு மான்** (*Tetracerus quadricornis*) தெற்காசியாவின் திறந்தவெளிக்காடுகளில் வாழும் ஒரு மறிமானினமாகும். இது இந்தியாவில் கங்கை நதியின் தெற்கிலிருந்து தமிழ் நாடு வரையிலும், ஒரிசா மாநிலத்திற்கு மேற்கிலிருந்து குசராத்தின் கீர் காடுகள் வரை வாழ்கின்றது. மேலும் இவ்வினத்தின் ஓரு சிறிய உயிர்த்தொகை நேப்பாளத்திலும் வாழ்கின்றது. இந்த மானிற்கு இந்தியில் செளசிங்கா என்று பெயர். இதற்கு "நான்கு கொம்புகள்" என்று பொருள்.
# நாற்கொம்பு மான்

## படிவளர்ச்சியும் பரவலும்

இவை போசிலாபினி என்னும் குலத்தைச் சேர்ந்த விலங்காகும். இக்குலத்தில் பெரும்பாலான உறுப்பினர்கள் அற்றுப்போய்விட்டன, எஞ்சியிருப்பது நாற்கொம்பு மானும் நீலமானுமாகும் மட்டுமே. கொம்புகளில் வளையங்கள் இல்லாமல் இருப்பது இக்குலத்தின் முக்கிய பண்பாகும். மேலும் இப்பண்பே இவற்றை மற்ற மானினங்களில் இருந்து வேறுபடுத்திக் காட்டுகிறது. இக்குலத்தை சேர்ந்த விலங்குகள் பழக்க வழக்கங்களிலும், உடலமைப்பிலும் சற்று மூதாதைய விலங்குகளை ஒத்து இருக்கும்.  
நாற்கொம்பு மான் இந்தியாவின் பெரும்பாலான பகுதிகளில் வாழ்ந்தாலும் எங்கும் அதிகமான தொகையில் வாழ்வதில்லை. இவை உலர் இலையுதிர் காடுகள் மற்றும் உலர் புறநிலத்திலும் அதிகம் காணப்படுகின்றன.
# நாற்கொம்பு மான்

## உடலமைப்பு

வளர்ந்த விலங்கு 55-60 செ.மீ உயரமும் 20 - 22 கிலோ எடையும் கொண்டிருக்கும். இவ்விலங்கின் வெளித்தோல் பழுப்பு நிறத்தில் இருக்கும், இந்நிறம் பருவமழைக்குப் பிறகு சற்று அடர்த்தியாகவும் பின் குளிர்காலத்தில் சற்று வெளிரியும் காணப்படும். கால்களில் குளம்புகளுக்கு மேல் வெள்ளை நிற வளையம் ஒன்றிருக்கும். கண்களை அடுத்து கண்குழி சுரப்பியிலிருந்து சுரக்கும் நீர் புற்கள் மற்றும் கிளைகளைக் குறிக்க உதவுகின்றது. பெண் விலங்குகளுக்கு கொம்புகள் இராது. ஆண்களுக்கு நான்கு கொம்புகள் இருக்கும். இதில் பின்புறம் உள்ள இரண்டு கொம்புகள் பிறந்த சில மாதங்களிலேயே முளைக்கத் தொடங்கிவிடும். முன்புறம் உள்ள கொம்புகள் பிறந்ததிலிருந்து 14-15 மாதங்களுக்குப் பின் முளைக்க ஆரம்பிக்கும். பெரும்பாலும் பின் கொம்புகள் பெரிதாகவும் முன் கொம்புகள் சிறிதாகவும் காணப்படும். முன் மற்றும் பின் கொம்புகளின் நீளம் மற்றும் அதன் வளர்ச்சி நிலைகள் போன்றவை அவ்விலங்கு உண்ணும் உணவு மற்றும் வாழிடம் போன்றவற்றால் மாறுபடுகின்றன.
# நாற்கொம்பு மான்

## இனப்பெருக்கம்

இவ்விலங்கில் இனப்பெருக்கம் சூலை முதல் செப்டம்பர் வரையிலான மழைக் காலத்தில் நடக்கும். இவற்றின் சூல்கொள்ளல் காலம் 7.5 முதல் 8 மாதம் வரையாகும், ஒரு முறையில் 1 முதல் 3 குட்டிகள் வரை தாய் ஈன்றெடுக்கும். பிறக்கும் குட்டியானது முயலின் உருவ அளவில் இருக்கும். குட்டியைப் பாதுகாக்க தாய் அடர்ந்த புதர்களுக்கிடையே வாழும். குட்டிகளுக்கு ஊணுண்ணி விலங்குகள் அல்லது இரைவாரிச் செல்லும் பறவைகளால் ஆபத்து அதிகமாக உண்டு. இவற்றின் சராசரி ஆயுட்காலம் சுமார் பத்து வருடங்கள் ஆகும்.
# நாற்கொம்பு மான்

## சூழியல் மற்றும் நடத்தை

பெரும்பாலும் இலை, புல், மற்றும் பழங்களை மேய்ந்து உட்கொள்ளும் இவ்விலங்கு உலர் இலையுதிர் காடுகளில் அதிகமாகக் காணப்படுகிறது. இவை பூ மற்றும் பழங்கள் அதிகமாக ஈனும் மூங்கில், நெல்லி, தும்பிலி போன்ற தாவரங்கள் அடர்ந்த பகுதிகளில் அதிகமாக வாழ்கிறது. இவை வெப்பப் புல்வெளிகளில் வாழும் தாவரங்களையும் உண்ணுவதாக அறியப்பட்டுள்ளது.  
இது மிகவும் கூச்ச உணர்வு கொண்ட விலங்காகும். ஆபத்தை உணர்ந்தவுடன் அருகிலுள்ள புதரில் சென்று ஒளிந்துக்கொள்ளும் தன்மையுடையது. நாற்கொம்பு மான்கள் எப்பொழுதும் நீர்நிலைகளின் அருகாமையில் மட்டுமே வசிக்கும். ஏனெனில் இவை மிக அதிகமான நீர் பருகும் பழக்கம் உடையன. ஆண்களில் இனப்பெருக்கக் காலத்தில் எல்லைப் பாதுகாத்தல் மற்றும் ஏனைய நடத்தைகள் பற்றிய ஆய்வுகள் இன்னும் நடத்தப்படவில்லை. பெரும்பாலும் ஒரு சதுரகிலோ மீட்டருக்குள் 0.5 விலங்குகள் இருக்கலாம் எனக் கணக்கிடப்பட்டுள்ளது. இவை ஒன்று அல்லது இரண்டு விலங்குகளாக சுற்றித்திரியும்.  
இவ்விலங்கு சிறுத்தை, புலி, ஓநாய், செந்நாய் மற்றும் சில காட்டுப் பூனை போன்ற ஊனுண்ணி விலங்குகளால் வேட்டையாடப்படுகிறது.
# நாற்கொம்பு மான்

## காப்பு நிலை

இவ்விலங்கிற்கென்று சிறப்பு காப்பு நிகழ்வுகள் ஏதுமில்லை. ஏனெனில் இவ்விலங்கைப் பற்றிய ஆய்வுகள் குறைவே. இவ்விலங்கின் உயிர்த்தொகைக்கு மிகப் பெரிய அச்சுறுத்தல் இதன் வாழிடம் அழிவிற்குள்ளாகுவது ஆகும். மேலும் காடுகளுக்குள் நீர்நிலைகளின் அழிவு இவ்விலங்கிற்கு பெரும் தீங்கிழைக்கிறது.  
நாற்கொம்பு மான் இந்தியாவின் முதலாம் விலங்குகள் பட்டியலில் இடம் பெற்றுள்ளது. இதனால் இவ்விலங்கை வேட்டையாடுவது இந்திய வனவிலங்கு சட்டம், 1972-ன் படி குற்றமாகும். இந்தியாவில் காணப்படும் மானினங்களிலேயே மிகவும் குறைந்த ஆராய்ச்சிகள் நடத்தப்பட்டது நாற்கொம்பு மானைப் பற்றியே. இவ்விலங்கைப் பற்றிய ஆராய்ச்சிகள் இவ்விலங்கை காப்பதற்கு வழிவகுக்கும்.  
இம் மான் இன்னமும் பரவலாக காணப்பட்டாலும் எண்ணிக்கை மிகவும் குறைந்துள்ளது. தற்பொழுது 1,000 முதல் 10,000 வரை இருக்கலாம் என கருதப்படுகின்றது
# நாற்கொம்பு மான்

## வேட்டையாடலும் இதன் இறைச்சியும்

இம் மானின் கொம்புகள் சிறியனவாக இருந்தாலும், நான்கு கொம்புகள் இருப்பதால் வேட்டையாடுவோர் இதனை அரிய பரிசாகக் கருதுகிறார்கள். இம் மானின் இறைச்சி மற்ற மான்களின் இறைச்சியைவிட சுவை குறைந்ததாகப் பலரும் கருதுவதாக வாக்கரின் நூல் குறிப்பிடுகின்றது
# நாற்கொம்பு மான்

## இவற்றையும் காண்க

- மிளா
- கலைமான்
# தமிழ்நாடு ஊராட்சி மன்றங்கள்

**தமிழ்நாடு ஊராட்சி மன்றங்கள்** தமிழ்நாட்டில் 500 நபர்களும் அதற்கும் அதிகமான மக்கள் தொகையுடைய ஊர்களை ஊராட்சிகளாகப் பிரித்துள்ளனர். இந்த கிராம ஊராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. இந்த வார்டுகளில் வாக்காளர்களாக உள்ள மக்களால் ஊராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த ஊராட்சி மன்றங்களின் உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த ஊராட்சி மன்றத்திற்கான தலைவர் மக்களால் நேரடியாகத் தலைவர் தேர்வு செய்யப்படுகின்றார். இந்த ஊராட்சி மன்றத்திற்கான துணைத் தலைவர் ஊராட்சி மன்ற வார்டு உறுப்பினர்களால் தேர்வு செய்யப்படுகின்றார். ஊராட்சியின் உறுப்பினர்களைக் கொண்டு நடத்தப்படும் ஊராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி ஊராட்சி மன்றத்தலைவரே அந்தப் பணிகளை தனக்கு கீழுள்ள ஊழியர்களைக் கொண்டு செயல்படுத்துகிறார். இந்த உறுப்பினர் மற்றும் தலைவர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்படவில்லை.  
- தமிழ்நாட்டில் மொத்தம் 12,524 ஊராட்சி மன்றங்கள் இருக்கின்றன.  
ஊராட்சிப் பகுதிகளில் இருக்கும் வாக்காளர்கள் ஊராட்சி வார்டு உறுப்பினர், ஊராட்சி மன்றத் தலைவர் ஊராட்சி ஒன்றியக் குழு உறுப்பினர் மற்றும் மாவட்ட வார்டு உறுப்பினர் என்று நான்கு பதவிகளுக்காக நான்கு வாக்குகள் அளிக்கின்றனர். பேரூராட்சி, நகராட்சி மற்றும் மாநகராட்சி வாக்காளர்கள் வார்டு உறுப்பினர் பதவிக்கு மட்டும் ஒரு வாக்கு அளிக்கின்றனர்.
# தமிழ்நாடு ஊராட்சி மன்றங்கள்

## ஊராட்சி மன்றத்தின் பணிகள்

1. . தெரு விளக்குகள் அமைத்தல்.
1. . ஊர்ச் சாலைகள் அமைத்தல்
1. . குடிநீர் வழங்குதல்.
1. . கழிவுநீர்க் கால்வாய் அமைத்தல்.
1. . சிறிய பாலங்கள் கட்டுதல்.
1. . கிராம நூலகங்களைப் பராமரித்தல்.
1. . தொகுப்பு வீடுகள் கட்டுதல்.
1. . இளைஞர்களுக்கான பொழுதுபோக்கு மற்றும் விளையாட்டு மைதானங்களை நிறுவுதல், பராமரித்தல் ஆகியன ஆகும்.
# தமிழ்நாடு ஊராட்சி மன்றங்கள்

## கிராம சபை மற்றும் கிராம சபைக் கூட்டம்

ஒவ்வொரு ஊராட்சி மன்றங்களிலும் ஆண்டிற்கு நான்கு முறை கூட்டப்படும் கிராம மக்களின் அவைக் கூட்டத்தில், கிராமங்களின் கல்வி, சமூக வளர்ச்சி, போக்குவரத்து, மருத்துவம், வேலைவாய்ப்பு போன்ற திட்டங்கள் குறித்தும், நிறைவேற்றப்பட்ட திட்டப் பணிகள் குறித்த அறிக்கையையும் ஊராட்சி மன்றத் தலைவர், அரசு அலுவலர் முன்னிலையில் பொதுமக்களிடம் சமர்ப்பிக்க வேண்டும். கிராமசபைக் கூட்டமே கிராம மக்களின் கையிலிருக்கும் அதிகாரம் ஆகும்.
# தமிழ்நாடு ஊராட்சி மன்றங்கள்

## இதனையும் காண்க

- கிராம ஊராட்சி
- கிராம சபை
- கிராம சபைக் கூட்டம்
- ஊராட்சி ஒன்றியம்
- மாவட்ட ஊரக வளர்ச்சி முகமை
# அற்பாக்கா

**அற்பாக்கா** தென் அமெரிக்காவில் காணப்படும் ஒட்டகத்தின் கிளை இன விலங்கு. இது மேலோட்டமாகப் பார்க்கையிற் சிறு இலாமாவைப் போன்ற தோற்றமளிக்கிறது. இவ்விலங்குகள் அந்தீசு மலைத்தொடரில் 3500 முதல் 5000 மீட்டர் வரை உயரமுள்ள பகுதிகளில் மந்தைகளாக வளர்க்கப்படுகின்றன. இவை பொதுவாக லாமாக்களை விடச் சிறியதாக இருப்பினும் இவை பொதி சுமக்கும் பணிக்காக வளர்க்கப்படுவதில்லை. மாறாக இவற்றின் முடியில் கிடைக்கும் இழைகளுக்காக வளர்க்கப்படுகின்றன. இவை பெரும்பாலும் பலவகையான குளிர்கால உடைகள் செய்யப் பயன்படுகின்றன. இவ்விலங்கின் மயிர் இழைகள் பெரு நாட்டின் வகைப்பாட்டின் படி 52 நிறங்களில் கிடைக்கின்றன. ஐக்கிய அமெரிக்க வகைப்பாட்டின் படி 16 நிறங்களில் உள்ளன. அல்ப்பாக்காக்களின் காது நேராக இருக்கும். லாமாக்களின் காது வாழைப்பழம் போல் வளைந்து இருக்கும். மேலும் லாமாக்கள் அல்ப்பாக்காக்களை விட ஒன்றிரண்டு அடிகள் உயரமாக இருக்கும்.  
அற்பாக்காக்கள் ஆயிரம் ஆண்டுகளுக்கு முன்பே மனிதனால் பழக்கப்படுத்தப் பட்டு விட்டதாகத் தெரிகிறது. பெருவின் வடபகுதியில் உள்ள மோச்சே மக்களின் கலைப்பொருட்களில் அற்பாக்காக்களின் உருவம் காணக்கிடைக்கிறது.  
ச் சிறுமி ]]
# பணி விலங்கு

வில் இழுநாய்கள் ]]
**பணி விலங்கு** என்பது மனிதனால் தனக்கோ தனது வேலைக்கு உதவுவதற்காக பழக்கப்படுத்தப்பட்ட விலங்கினைக் குறிக்கும். வீட்டுவிலங்குகளாக மாற்றப்பட்ட நாய்கள், காட்டில் மரங்களை எடுத்துச் செல்ல உதவும் யானைகள் முதலானவை இவற்றுள் அடங்கும்.  
பொதுவாக விலங்குகள் அவற்றின் உடல் ஆற்றலுக்காகவோ மோப்பம் போன்ற உள்ளுணர்வுகளுக்காகவோ பழக்கப்படுத்தப்படுகின்றன. யானை அதன் வலிமை காரணமாக காடுகளில் வெட்டப்படும் மரங்களைத் தூக்கிச் செல்லப் பயன்படுகிறது. சில நாய்கள் அவற்றின் மோப்ப உணர்வுக்காக வளர்க்கப்படுகின்றன.  
கழுதைகள், லாமாக்கள் முதலானவை பொதிசுமக்க வளர்க்கப்படுகின்றன. நாய்கள் வீட்டுக்காவலுக்கும் மோப்பத்தைக் கொண்டு மனிதர்களைக் கண்டுபிடிக்கவும் ஆட்டு மந்தை முதலானவற்றைக் கட்டுப்படுத்தவும் இழுநாய்களாகவும் பயன்படுத்தப்படுகின்றன.  
மாடுகள், குதிரைகள் முதலானவை வண்டி இழுக்கவும் ஏர் உழவும் பயன்படுகின்றன.
# கற்குழம்புப் பாறை

ஏறும் வழியில் **கற்குழம்புப் பாறை** என்னும் முகாமில் இருந்து காணும் காட்சி. உயரம் 4642 மீ]]
**கற்குழம்புப் பாறை** என்பது கிளிமஞ்சாரோ மலை ஏறும் வழியில் உஃகுரு உச்சியை அடையும் முன் உள்ள உயரமான இடத்தின் பெயர். மலையேறுநர்கள் இவ்விடத்தில் கூடாரம் அடித்து இரவில் தங்குவது வழக்கம். இங்கு உறைந்த கற்குழம்பால் ஆன உயரமான பாறை உள்ளது இதனால் இதற்குக் *கற்குழம்புப் பாறை* அல்லது *லாவா டவர்* என்று பெயர். இதன் உயரம் 4642 மீ. இங்கிருந்து பார்த்தால் முகில் கூட்டங்கள் முகாமுக்குக் கீழே தெரியும். இங்கும் குங்குரு என்னும் வெண்கழுத்துக் காக்கையைப் பார்க்கலாம். நால்வரி எலிகளையும் மலைக்குருவிகள் சிலவற்றையும் இங்கு காணலாம்.
# தமிழகத் தலைமை நீதிபதி

**தமிழகத் தலைமை நீதிபதி**அல்லது **சென்னை உயர் நீதிமன்றத் தலைமை நீதிபதி** இந்திய உச்ச நீதிமன்றத் தலைமை நீதிபதியால் நியமிக்கப்படுபவர் ஆவர். இவரே தமிழக அரசின் தலைமை நீதிபதி ஆவார். இவரின் நீதி முறைமை எல்லைகள் தமிழ்நாடு மாநிலம் முழுவதும் மற்றும் புதுவைப் பிரதேசப் பகுதிகளையும் உள்ளடக்கியது. இவருடன் துணை சேர்ந்து 40 உயர் நீதிமன்ற நீதிபதிகள் நீதிபரிபாலணை புரிவர். இதன் நீதி நிர்வாகங்களை செயல்படுத்தும் மன்றங்களாக உரிமையியல் மற்றும் குற்றவியல் நீதிமன்றங்கள் இவரின் வழிகாட்டுதலின்படி செயல் படுகின்றன.  
- உரிமையியல் நீதிமன்றங்களின் நீதிபரிபாலணையில்;
|}
# தமிழ்நாட்டின் ஆளுநர்

**தமிழ்நாட்டின் ஆளுநர்** (*Governors of TamilNadu*) தென் இந்தியாவின் மாநிலமான, தமிழ்நாடு மாநிலத்தில், இந்தியக் குடியரசுத் தலைவரால் நியமிக்கப்பெற்ற ஆளுநர், தமிழகத்தின் அரசயலமைப்புத் தலைவராக அவரின் பிரதிநிதியாக செயல்படுபவர். இவரே மாநிலத்தின் தலைமைப் பொறுப்பை ஏற்றிருப்பவர்.  
தமிழ்நாட்டைப் பொறுத்தவரை ஆளுநர்கள் 1946ல் இருந்தே நியமனம் செய்யப்பட்டவர்களாகவும், தற்காலிகப் பொறுப்புகளுடனும் பதவி வகித்து வந்துள்ளனர்.  
தற்பொழுதுள்ளத் தமிழ்நாடு, முன்னர் பிரதேசங்களையும், மாநிலங்களையும் உள்ளடக்கிய மதராஸ் இராஜதானியாக (சென்னை இராஜதானியாக-- மெட்ராஸ் பிரசிடென்சி) இருந்தக் காலத்திலிருந்தே ஆளுநர்கள் நியமனம் இருந்து வந்தது என்பது வரலாற்று சான்றாகும்.  
தமிழ்நாட்டின் தற்பொழுதய ஆளுநாராக மேதகு ஆர். என். ரவி என்பவர் செப்டம்பர் 18, 2021 முதல் பதவி வகித்து வருகிறார்.
# தமிழ்நாடு சட்டப் பேரவைத் தலைவர்

இந்தியாவில் இருக்கும் ஒவ்வொரு மாநில அரசின் சட்டமன்றத்திற்கும் இந்தியத் தேர்தல் ஆணையத்தால் நடத்தப்பட்ட சட்டமன்றத் தேர்தலில் தேர்வு செய்யப்பட்ட உறுப்பினர்களில் இருந்து **சட்டப்பேரவைத் தலைவர்** (சபாநாயகர்) ஒருவர் தேர்வு செய்யப்படுகிறார். இவர் சட்டமன்றக் கூட்டத்திற்குத் தலைமைப் பொறுப்பை ஏற்றிருப்பதுடன் கூட்டங்களின் போது உறுப்பினர்களின் கருத்துக்களை பதிவேடுகளில் சேர்க்கவும் தேவையற்ற கருத்துக்களை நீக்கவும் அதிகாரம் பெற்றவராக இருக்கிறார். இதுபோல் உறுப்பினர்கள் மீது கொண்டு வரப்படும் முறையீடுகளின் அடிப்படையில் உறுப்பினர்களை தற்காலிகமாகவோ கூட்டத் தொடர் முழுமைக்குமோ கலந்து கொள்ளத் தடைவிதிக்கும் அதிகாரமுடையவராகவும் இருக்கிறார். மேலும் அரசியல் கட்சி சார்பாகப் போட்டியிட்டு வெற்றிபெற்று சட்டப்பேரவை உறுப்பினராக இருந்த போதிலும் சட்டமன்றத்திலும், வெளியிடங்களிலும் பதவிக்காலம் முடியும் வரை கட்சி சார்பற்றவராகவே நடந்து கொள்ளவேண்டும் என்கிற விதிமுறையையும் இவர் கடைப்பிடிக்க வேண்டியிருக்கிறது. * தமிழ்நாடு சட்டப் பேரவையின் தற்போதைய தலைவர் எம். அப்பாவு
# தமிழ்நாடு சட்டப் பேரவைத் தலைவர்

## இதனையும் காண்க

- தமிழ்நாடு சட்டப்பேரவைத் தலைவர் பட்டியல்
# வேலூர் மாநகராட்சி

**வேலூர் மாநகராட்சி**. இந்தியா துணைக் கண்டத்தின் தமிழ்நாடு மாநிலத்தின் மாவட்டமான வேலூர், மாநகராட்சி அமைப்பாக, 1866 இல் உருவாக்கப்பட்ட நகர மேம்பாட்டு சட்டம் 1865, இன்படி, ஆகஸ்டு 1,2008 இல் எம்.டி.எம். சட்டம் 1920 -இன் படி அன்றைய காலகட்டத்திலேயே உருவாக்கப்பட்டது. அதன் பின் இரண்டாம் நிலை நகராட்சியாக 1947
# பிட்சு கீதை

கண்ணன் அருச்சுனனுக்கு குருச்சேத்திரப் போர்க்களத்தில் உபதேசித்த பகவத் கீதையைத் தவிர உத்தவருக்கு கண்ணன் அருளிய உத்தவ கீதையின் ஒரு அங்கமாக **பிட்சு கீதை** அருளப்படுகிறது.  
கண்ணனால் உத்தவருக்கு உபதேசிக்கப்பட்ட நீண்ட உத்தவ கீதையில் இது ஒரு சிறு துளி. இது வியாசர் எழுதிய பாகவத புராணத்தின் 11வது ஸ்கந்தத்தில் 23வது அத்தியாயம். 62 வடமொழி சுலோகங்கள் கொண்டது. இதை மராத்திய பக்தர் ஏகநாதர் (16வது நூற்றாண்டு) 1004 மராட்டிய சுலோகங்களாக விரித்துள்ளார்.
# பிட்சு கீதை

## நூலின் சாராம்சம்

'மிகுந்த அவமதிப்புக்கும் துயர்படுத்தலுக்கும் உள்ளான மனிதனால் மனதை அமைதியாக வைத்துக்கொள்ளமுடியுமா?'. இது உத்தவர் கண்ணனைக்கேட்ட கேள்வி. முடியும் என்கிறார் கண்ணன். ஒரு கதையும் சொல்கிறார். முன்னொருகாலத்தில் மாளவ தேசத்து அவந்தி நகரத்தில் வசித்த ஓர் அந்தணன் மிகச்சிரமப்பட்டு பேராசையுடன் சம்பாதித்த பொருள் அனைத்தும் நாசமடைந்ததால் வெறுப்படைந்து அதனால் மனம் மாசற்று இருந்தபோது பொது மக்களால் தீராத் துயர்படுத்தப்பட்டான். அச்சமயம் அவன் தத்துவத்தை உணர்ந்தவனாக 'நிச்சயமாக என் துக்கங்களுக்குக் காரணம் இந்த மக்களோ, காலமோ, கர்மமோ, கிரகங்களோ அல்ல. மனதுதான் என் வருத்தத்திற்குக் காரணம். அம்மனதானது ஆன்மாவிடத்தில் செய்பவன், செய்யப்படுவது முதலிய குணங்களை ஏற்றிவைத்து எல்லாவற்றையும் ஆட்டிப்படைக்கிறது' என்று கூறி சாந்தியடைந்தவனாக ஆண்டவன் நினைவில் சரணடைந்து துறவறமும் மேற்கொண்டான். 'பிட்சு' என்ற வடமொழிச்சொல் மற்றவர் அளிக்கும் உணவை உண்டு உயிர்வாழும் துறவியைக் குறிக்கும் சொல். அதனால் பாகவதத்தின் இவ்வத்தியாயம் *பிட்சுகீதை* எனப்பெயர் பெற்றது.
# பிட்சு கீதை

## ஏகநாதரின் விரிவாக்கம்

பாகவதத்தில் ஓர் அத்தியாயத்தில் சொல்லப்பட்ட கதையை பன்மடங்கு விரிவாக்குவதின் மூலம் ஏகநாதர் அதை பகவத்கீதையைவிட ஒரு பெரிய நூலாகவும் பக்தியைப்போற்றும் ஒரு சிறந்த நூலாகவும் ஆக்கிவிட்டார்.
# பிட்சு கீதை

## சில பொன்மொழிகள்

:*பொருள் தேடும் விஷயத்தில் திருட்டு, வன்முறை, பொய், தம்பம், ஆசை, கோபம் ஆகிய ஆறு தீயபழக்கங்களும், பொருள் கிடைத்ததும் கர்வம், மதம், பேதம், வைரம், அவநம்பிக்கை, பொறாமை என்ற ஆறு தீயகுணங்களும், இன்னும் பெண்ணாசை, குடி, சூதாட்டம் ஆகிய மூன்று பாவச்செயல்களும் ஆகப்பதினைந்து அனர்த்தங்களும் பணத்தோடு கூடவே வருகின்றன.  
:*விதிவசமாக பணம் நிறைய சேர்ந்துவிட்டால் அதை ஐந்து தியாகங்களால் துறந்துவிடவேண்டும்: அதாவது, ஆண்டவனுக்காகவும், முன்னோர்களுக்காகவும், உயிரோடு இருக்கும் பெற்றோர்களுக்காகவும், கற்றறிந்த நல்ல பிராம்மணர்களுக்காகவும், இதர மக்களுக்காகவும், செலவழிக்கப்படவேண்டும்.  
:*சுகதுக்கங்களுக்கு மற்றவர் காரணமானாலும் அது உடல்களுடையதாகுமே ஒழிய ஆன்மாவினுடையதாகாது. தனது பற்களினால் தனது உதட்டையே கடித்த்க்கொண்டால் யாரிடம் கோபிப்பது?
# பிட்சு கீதை

## உசாத்துணைகள்

- Bhikshu Gita. or The Mendicant's Song. Translation by Justin E. Abbott. Samata Books, Madras, 1989. (First Published by the Author, 1928).
# திருப்பூர் மாநகராட்சி

**திருப்பூர் மாநகராட்சி** இந்தியாவின் மாநிலமான தமிழத்தில் மேற்கு மண்டலத்தில் கொங்கு மாநிலத்தில் உள்ள திருப்பூர் மாவட்டத்தின் மாநகரத்தின் நிர்வாகத் தலைமையிடமும், 60 மாமன்ற உறுப்பினர்களைக் நான்கு மண்டலங்களையும் கொண்ட மாநகராட்சியும் ஆகும். இது 26.10.2008 அன்று நிறுவப்பட்டது. இதனை மேயர் மற்றும் துணை மேயர் தலைமையில், மாநகராட்சி ஆணையாளரால் நிர்வகிக்கபபடுகிறது. இந்த மாநகராட்சியின் ஆண்டு வரி வருவாய் கிட்டத்தட்ட 288 கோடி ரூபாய் ஆகும். இது தமிழக மாநகராட்சிகளில் அதிக வரி வருவாய் ஈட்டுவதில் ஐந்தாவது இடத்தில் உள்ளது.  
திருப்பூர் மாநகராட்சியுடன் வேலம்பாளையம், தென் நல்லூர் ஆகிய மூன்றாம் நிலை நகராட்சிப் பகுதிகளும், தொட்டிபாளையம், ஆண்டிபாளையம், வீரபாண்டி, செட்டிபாளையம், மண்ணரை, முருகன்பாளையம், நெருப்பெரிச்சல், முத்தணம்பாளையம் ஆகிய பேரூராட்சிப் பகுதிகளும் இணைக்கப்பட்டுள்ளன.  
திருப்பூர் தமிழ்நாடு மாநிலத்தின் மிக முக்கியமானத் தொழில் நகரங்களில் இதுவும் ஒன்றாகும். இது சென்னையில் இருந்து தென்மேற்காக 448 கி.மீ
# திருப்பூர் மாநகராட்சி

## மாநகராட்சி உறுப்பினர்கள்

**'''தற்பொழுதய திருப்பூர் மாநகராட்சி செயலாட்சியர்கள் மற்றும் உறுப்பினர்கள்'''**  
| ஆணையர் | மேயர் | துணை மேயர் | மாநகராட்சி உறுப்பினர்கள் |
| --- | --- | --- | --- |
| திரு. ஜி.பவன்குமார்.இ.ஆ,ப., | என். தினேஷ்குமார் | ஆர். பாலசுப்பிரமணியம் | **60** |
| } |  |  |  |
# திருப்பூர் மாநகராட்சி

## திருப்பூர் மாநகராட்சி

**'''திருப்பூர் மாநகராட்சியைப் பற்றிய தகவல்கள்'''**  
| **பரப்பளவு** |  |  |  |
| --- | --- | --- | --- |
| 160 ச. கி.மீ. |  |  |  |
| 2011 கணக்கெடுப்பின்படி | 9,63,173 |  |  |
| கிழக்கு மண்டலம் | மேற்கு மண்டலம் | தெற்கு மண்டலம் | வடக்கு மண்டலம் |
| 60 வட்டங்கள் |  |  |  |
| வரி மற்றும் நிதிக் குழு |  |  |  |
| பணிக்குழு |  |  |  |
| திட்டக் குழு |  |  |  |
| நல்வாழ்வுக் குழு |  |  |  |
| கல்விக் குழு |  |  |  |
| கணக்கிடுதல் குழு |  |  |  |
# திருப்பூர் மாநகராட்சி

## மாநகராட்சி தேர்தல், 2022

2022-ஆம் ஆண்டில் மாநகராட்சியின் 60 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணிக் 37 வார்டுகளையும், அதிமுக 19 வார்டுகளையும், பாரதிய ஜனதா கட்சி 2 வார்டுகளையும், சுயேச்சைகள் 2 வார்டுகளையும் கைப்பற்றினர். மேயர் மற்றும் துணை மேயர் தேர்தலில் மேயராக திமுகவின் என். திணேஷ் குமாரும், துணை மேயராக இந்தியப் பொதுவுடமைக் கட்சியின் ஆர். பாலசுப்பிரமணியனும் வெற்றி பெற்றனர்.
# திருப்பூர் மாநகராட்சி

## திருப்பூர் மாநகராட்சியின் வார்டுகள்
# திருப்பூர் மாநகராட்சி

## திருப்பூர் பெருநகர வளர்ச்சிக் குழுமம் (**TMCC**)

திருப்பூர் மாநகரை நிர்வகிக்க திருப்பூர் பெருநகர வளர்ச்சி குழுமம் உருவாக்கப்பட்டுள்ளது. இது திருப்பூர் மாநகரின் குடிநீர், சுகாதாரம், கல்வி, பொது சேவைகள், பொது சொத்துக்கள் பராமரிப்பு ஆகிய பணிகளை மேற்கொள்ளும் அமைப்பாகும். இந்த குழுமம் பெருநகரங்களில் மட்டுமே அமைக்கப்படும். அதனடிப்படையில் தமிழகத்தில் பெருநகர சென்னை மாநகராட்சி, கோயம்புத்தூர் பெருநகர மாநகராட்சி, ஓசூர் மாநகராட்சி மற்றும் திருப்பூர் மாநகராட்சியிலும் உள்ளது. இந்த அமைப்பு திருச்சிராப்பள்ளி மாநகராட்சிக்ற்கும் கொண்டு வர திட்டம் வகுக்கப்பட்டுள்ளது.
# திருப்பூர் மாநகராட்சி

## இதனையும் காண்க

- தமிழ்நாடு நகர்ப்புற உள்ளாட்சித் தேர்தல், 2022
# 1526

**1526** (**MDXXVI**) ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.
# 1526

## நிகழ்வுகள்

- ஜனவரி 14 - புனித ரோமப் பேரரசன் ஐந்தாம் சார்ல்சிற்கும் பிரான்சின் முதலாம் பிரான்சிற்கும் இடையில் மாட்ரிட் நகரில் அமைதி உடன்பாடு எட்டப்பட்டது.
- ஏப்ரல் 21 - பானிப்பட்டில் முதலாவது போர் டில்லியின் சுல்தானுக்கும் தைமூர் வம்சத்தைச் சேர்ந்த பாபருக்கும் இடையில் இடம்பெற்றது. பாபர் இந்தியாவில் முகலாயப் பேரரசை நிறுவினான்.
- ஜூலை 24 - மிலான் நகர் இசுப்பானியர்களால் கைப்பற்றப்பட்டது.
- ஆகஸ்ட் 29 - துருக்கிய இராணுவம் ஹங்கேரிய இராணுவத்தைத் தோற்கடித்ததில், ஹங்கேரியின் இரண்டாம் லூயி மன்னன் கொல்லப்பட்டான்.
# 1526

## இறப்புகள்

- நவம்பர் 5 - டெல் ஃபெர்ரோ, இத்தாலிய கணிதவியலாளர் (பி. 1465)
# ஆவேரி மாவட்டம்

**ஆவேரி மாவட்டம்** இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்று. இதன் தலைமையகம் ஆவேரி நகரத்தில் உள்ளது.
# ஆவேரி மாவட்டம்

## உட்பிரிவுகள்

**வருவாய் வட்டம்:**  
- பைத்கி
- ஹங்கல்
- ஹவேரி
- ஹிரேகேரூர்
- ராணிபென்னூர்
- சவனூர்
- ஷிக்கோன்
- ரட்டிஹள்ளி
# கதக் மாவட்டம்

**கதக் மாவட்டம்** இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கதக் நகரத்தில் உள்ளது. . 1997 ஆம் ஆண்டில் தார்வாட் மாவட்டத்திலிருந்து சில பகுதிகளைப் பிரித்து இம்மாவட்டம் உருவாக்கப்பட்டது.
# கதக் மாவட்டம்

## அமைவிடம்

இதன் வடக்கில் பாகல்கோட் மாவட்டமும், கிழக்கில் கொப்பள் மாவட்டமும், தென்கிழக்கில் பெல்லாரி மாவட்டமும், தென்மேற்கில் ஆவேரி மாவட்டமும், மேற்கில் தார்வாட் மாவட்டமும், வடமேற்கில் பெல்காம் மாவட்டமும் எல்லைகளாக உள்ளன.
# கதக் மாவட்டம்

## மாவட்ட நிர்வாகம்

கதக் மாவட்டம் 7 வருவாய் வட்டங்களாகப் பிரிக்கப்பட்டுள்ளது.
1. கதக் வட்டம்
1. முந்தராகி வட்டம்
1. நர்குண்டு வட்டம்
1. ரோன் வட்டம்
1. சிராஹட்டி வட்டம்
1. கஜேந்திரகாட் வட்டம்
1. லட்ச்மேஷ்வர் வட்டம்
# கதக் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, கதக் மாவட்டத்தின் மக்கள் தொகை 1,064,570 ஆகும். அதில் ஆண்கள் 537,147 மற்றும் 527,423 பெண்கள் உள்ளனர்.பாலின விகிதம் 1000 ஆண்களுக்கு 940 பெண்கள் வீதம் உள்ளனர். சராசரி எழுத்தறிவு 75.12%ஆகும். இம்மாவட்ட மக்களில் இந்து சமயத்தினர் 85.27% , இசுலாமியர் 13.50 %, கிறித்தவர்கள் 0.32 %, சமணர்கள் 0.56 % மற்றும் பிறர் 0.35% ஆக உள்ளனர்.
# பெல்லாரி மாவட்டம்

**பெல்லாரி மாவட்டம்** இந்தியாவின் கர்நாடகா மாநிலத்திலுள்ள 31 மாவட்டங்களுள் ஒன்று. இதன் தலைமையகம் பெல்லாரி நகரத்தில் உள்ளது. இது 11 வருவாய் வட்டங்களைக் கொண்டிருந்தது. குல்பர்கா கோட்டத்தில் உள்ள பெல்லாரி மாவட்டத்தின் 6 வருவாய் வட்டங்களைக் கொண்டு புதிய விஜயநகரம் மாவட்டம் 8 பிப்ரவரி 2021 அன்று நிறுவப்பட்டது.
# பெல்லாரி மாவட்டம்

## மாவட்ட நிர்வாகம்

பெல்லாரி மாவட்டம் 5 வருவாய் வட்டங்களாகப் பிரிக்கப்பட்டுள்ளது. அவைகள் பின்வருமாறு:
- பெல்லாரி வட்டம்
- காம்பிளி வட்டம்
- குருகோடு வட்டம்
- சிரகுப்பா வட்டம்
- சன்துரு வட்டம்
# பெல்லாரி மாவட்டம்

## மக்கள் தொகை பரம்பல்

8,461 சதுர கிலோ மீட்டர் பரப்பளவு கொண்ட பெல்லாரி மாவட்டத்தின் 2011ஆம் ஆண்டின் கணக்கெடுப்பின்படி மக்கள் தொகை 2,452,595 ஆகும். அதில் 1,236,954 ஆண்கள் மற்றும் 1,215,641 பெண்கள் உள்ளனர்.பாலின விகிதம் 1000 ஆண்களுக்கு 983 பெண்கள் வீதம் உள்ளனர். சராசரி எழுத்தறிவு 67.43% ஆகும். இம்மாவட்ட மக்களில் இந்து சமயத்தினர் 85.77 %, இசுலாமியர் 13.08 % , கிறித்தவர்கள் 0.57 % மற்றும் பிறர் 0.53% ஆக உள்ளனர்.
# நீலத்தலைக் கிளி

**நீலத்தலைக் கிளி** தென் அமெரிக்காவில் காணப்படும் ஒருவகைக் கிளி. இதன் உடல் பச்சை நிறமாகவும், தலை நீலநிறமாகவும் இருக்கும். இதனுடைய அடிவால் சிவப்பாக இருக்கும். இக்கிளிகள் அமேசான் படுகையில் காணப்படுகின்றன.  
இப்பறவைகள் காடுகளிலும் நாட்டுப்புறங்களிலும் காணப்படும். இக்கிளி மூன்றிலிருந்து ஐந்து முட்டைகள் வரை பொதுவாக மரப்பொந்துகளில் இடும்.  
பொதுவாக பழங்களையும் கொட்டைகளையும் இவை தின்னும். எனினும் சில சமயங்களில் தானியங்களையும் உண்ணும். இவை செல்லப் பறவைகளாகவும் வளர்க்கப் படுகின்றன.
# மைக்கொசெப்பரசு சிமித்தியி

**மைக்கொசெப்பரசு சிமித்தியி** (Mycocepurus smithii) என்னும் எறும்பினம் ஆண்கள் இல்லாமல் எதிர்ப்பால் உறவுகொள்ளாமலே இனப்பெருக்கம் செய்யும் ஒன்று. இவ்வினம் தென் அமெரிக்காவில் வாழ்கின்றது. இதன் இனப்பெருக்கம் உயிர்ப்படி முறையில் (குளோனிங், cloning) நடைபெறுகின்றது]].. ஒரு எறும்புப் புற்றில் உள்ள எல்லா எறும்புகளும் அரசி எறும்பின் உடலின் படியுருவாகவே (குளோன், clone) இருப்பதாக டிஎன்ஏ ஆய்வின் படி கண்டுபிடித்துள்ளனர்.  
இந்த எறும்பினம் ஒருவகையான பூஞ்சைக் காளான்களை தம் கூட்டுக்குள் தோட்டம் போல் வளர்க்கின்றது. இவ்வகையாக பூஞ்சைக் காளான்களை வளர்ப்பதால் இவற்றைப் பற்றி ஆய்வு செய்யத் தொடங்கினார்கள். அத்தினி (*Attini*) என்னும் இலைவெட்டி எறும்புகள் போன்ற பூஞ்சைக் காளான் பயிரிட்டு உடன் வளரும் எறும்பினங்களின் இயற்கை அறிவியல் பற்றி ஆய்வுக்குத் துணை செய்யும் என நினைத்தனர்.
# மைக்கொசெப்பரசு சிமித்தியி

## பூஞ்சைக் காளான் வளர்ப்பு

ஒரு குடியிருப்பை உருவாக்கவிருக்கும் அரசி எறும்பு, புற்று அமைக்கத் தோண்டும் முன்னர் குழிக்குள்ளேயோ அல்லது அதன் அருகிலோ அதன் இறக்கைகளைக் களைகின்றது. பின்னர் ஏறத்தாழ 10 செமீ ஆழத்திற்குக் குழிதோண்டி அதனுள் முதன்மையான தனியறை ஒன்றை அமைக்கின்றது. இனப்பெருக்கம் செய்யும் அரசி எறும்பு அதன் இறக்கைகளை இந்த தனி முதன்மை அறைக்கு எடுத்துச்சென்று அவ்வறையின் கூரைப் பகுதியில் சொருகி வைக்கின்றது. இவ் இறக்கையின் பரப்பில் பூஞ்சைக் காளான் சிறு தோட்டம் போல வளர்கின்றது.
# மைக்கொசெப்பரசு சிமித்தியி

## கூட்டின் அமைப்பு

மைக்கொசெப்பரசு சிமித்தியி (*M. Smithii* ) புயெர்ட்டோ ரிக்கொ, கோசுட்டா ரிக்கா, டிரினிடாட் ஆகிய நாடுகளில் கூடுகட்டி வாழ்கின்றன. இக்கூடுகளுக்கு ஒரேயொரு உள்நுழை வாயில்தான் உண்டு, ஆனால் அருகே உள்ள மற்ற குடும்பங்களின் கூடுகளின் நுழைவாயில்கள் இருப்பதால் பல நுழைவாயில்கள் இருப்பது போல தோற்றம் அளிக்கலாம்.
இதனால் காளான் தோட்டம்த்திற்கு செங்குத்தான இடுக்கான பாதையின் திறப்பு ஏறத்தாழ 12.5 மீமீ இருக்கும் இவ்வாய்வாளர்கள் முதலில் எறும்புகளின் பூஞ்சைக் காளான் தோட்டம் வளர்க்கும் திறம் பற்றி இருந்தது. ஆறு வெவ்வேறு சோதனைகள் செய்த பொழுதும் இவ் எறும்பு இனத்தில் ஆண் எறும்புகள் ஏதும் கண்டுபிடிக்கவில்லை. இவ் ஆய்வுக் குழுவின் ஆய்வுக் கண்டுபிடிப்புகளை புரொசீடிங்சு ஆவ் ராயல் சொசைட்டி பி (Proceedings of the Royal Society B) என்னும் ஆய்விதழில் வெளியாகியுள்ளது.
# குல்பர்கா மாவட்டம்

## மாவட்ட நிர்வாகம்

குல்பர்கா மாவட்டம் குல்பர்கா மற்றும் சேத்தம் என 2 வருவாய் கோட்டங்களும், 11 வருவாய் வட்டங்களும் கொண்டது.
# குல்பர்கா மாவட்டம்

## மாவட்ட நிர்வாகம்

### குல்பர்கா கோட்டத்தின் வருவாய் வட்டங்கள்

1. கலபுரகி வட்டம்
1. ஆலந்து வட்டம்
1. ஜெவார்கி வட்டம்
1. அப்சல்பூர் வட்டம்
1. கலாகி வட்டம்
1. கமலாப்பூர் வட்டம்
1. ஷாபாத் வட்டம்
1. யாத்ராமி வட்டம்
# குல்பர்கா மாவட்டம்

## மாவட்ட நிர்வாகம்

### சேத்தம் வருவாய் கோட்டம்

1. சேத்தம் வட்டம்
1. சிஞ்சோலி வட்டம்
1. சித்தாப்பூர் வட்டம்
# குல்பர்கா மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, குல்பர்கா மாவட்டத்தின் மக்கள் தொகை 2,566,326 ஆகும். அதில் 1,301,755 ஆண்கள் மற்றும் 1,264,571 பெண்கள் உள்ளனர்.பாலின விகிதம் 1000 ஆண்களுக்கு 971 பெண்கள் வீதம் உள்ளனர். சராசரி எழுத்தறிவு 64.85%ஆகும். இம்மாவட்ட மக்களில் இந்து சமயத்தினர் 78.36 % , இசுலாமியர் 19.99 %, கிறித்தவர்கள் மற்றும் 0.33 %, பௌத்தர்கள் 0.37 % மற்றும் பிறர் 0.91% ஆக உள்ளனர்.
# கொப்பள் மாவட்டம்

**கொப்பள் மாவட்டம்** இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கொப்பளில் உள்ளது. கொப்பள் நகரம் மாநிலத் தலைநகரான பெங்களூருக்கு வடமேற்கே 351 கிலோ மீட்டர் தொலைவில் உள்ளது.
# கொப்பள் மாவட்டம்

## மாவட்ட நிர்வாகம்

கொப்பள் மாவட்டம் 7 வருவாய் வட்டங்களாகப் பிரிக்கப்பட்டுள்ளது. அவைகள்:
1. கொப்பள் வட்டம்
1. கங்காவதி வட்டம்
1. குஷ்தகி வட்டம்
1. யெல்புர்கா வட்டம்
1. குக்கனூர் வட்டம்
1. கனககிரி வட்டம்
1. கரத்தாகி வட்டம்
# கொப்பள் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, கொப்பள் மாவட்டத்தின் மக்கள் தொகை 1,389,920 ஆகும். அதில் ஆண்கள் 699,926 மற்றும் பெண்கள் 689,994 உள்ளனர்.பாலின விகிதம் 1000 ஆண்களுக்கு 983 பெண்கள் வீதம் உள்ளனர். சராசரி எழுத்தறிவு 68.09% ஆகும். இம்மாவட்ட மக்களில் இந்து சமயத்தினர் 87.63 %, இசுலாமியர் 11.64 % , கிறித்தவர்கள் 0.29 % மற்றும் பிறர் 0.44% ஆக உள்ளனர்.
# ராய்ச்சூர் மாவட்டம்

**ராய்ச்சூர் மாவட்டம்** இந்தியாவின் கர்நாடக மாநிலத்தின் வடகிழக்கில் அமைந்துள்ளது. இதன் தலைமையகம் ராய்ச்சூர் நகரம் ஆகும். இராய்சூர் நகரம், மாநிலத் தலைநகரான பெங்களூருக்கு வடகிழக்கே is 409 கிலோ மீட்டர் தொலைவில் உள்ளது..இதன் வடக்கில் யாத்கிர் மாவட்டம், வடமேற்கில் பிஜப்பூர் மாவட்டம் மற்றும் பாகல்கோட் மாவட்டம், மேற்கில் கொப்பள் மாவட்டம், தெற்கில் பெல்லாரி மாவட்டம் மற்றும் தெலங்கானாவின் ஜோகுலம்பா கட்வால் மாவட்டம் எல்லைகளாக உள்ளது.
# ராய்ச்சூர் மாவட்டம்

## புவியியல்

தக்காணப் பீடபூமியில் அமைந்த ராய்ச்சூர் மாவட்டத்தின் வடக்கில் கிருஷ்ணா ஆறும், தெற்கில் துங்கபத்திரை ஆறும் பாய்கிறது.
# ராய்ச்சூர் மாவட்டம்

## மாவட்ட நிர்வாகம்

ராய்ச்சூர் மாவட்டம் 7 வருவாய் வட்டங்களைக் கொண்டது:
- ராய்ச்சூர் வட்டம்
- தேவதுர்கா வட்டம்
- சிந்த்னௌர் வட்டம்
- மான்வி வட்டம்
- மாஸ்கி வட்டம்
- சிர்வார் வட்டம்
- லிங்கசுகுர்
# ராய்ச்சூர் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இராய்ச்சூர் மாவட்டத்தின் மக்கள் தொகை 19,28,812 ஆகும். அதில் ஆண்கள் 964,511 மற்றும் 964,301 ஆக உள்ளனர். சராசரி எழுத்தறிவு 59.56% ஆக உள்ளது. இதன் மக்கள் தொகையில் இந்து சமயத்தினர் 84.72 %, இசுலாமியர் 14.10 %, கிறித்தவர்கள் 0.54% மற்றும் பிறர் 0.65% ஆக உள்ளனர்.
# கேழ்வரகு

**கேழ்வரகு** (இலங்கை வழக்கு: **குரக்கன்**, *Finger millet*, *Eleusine coracana*) ஆண்டுக்கொரு முறை விளையும் தானியப் பயிர் ஆகும். இதன் வேறு பெயர்கள் *ஆரியம்*, *ஆரியம்*, *ராகி* மற்றும் *கேப்பை*. எத்தியோப்பியாவின் உயர்ந்த மலைப் பகுதிகளில் சாகுபடி செய்யப்பட்ட இப்பயிர் ஏறத்தாழ 4000 ஆண்டுகளுக்கு முன்னர் இந்தியாவில் அறிமுகப்படுத்தப் பட்டது. கர்நாடகாவும், தமிழ்நாடும் கேழ்வரகு சாகுபடி செய்யும் முதன்மை மாநிலங்களாகும். இது தவிர ஆந்திரப்பிரதேசம், உத்திரப்பிரதேசம் மற்றும் பீகார் மாநிலங்களிலும் கேழ்வரகு சாகுபடி செய்யப்படுகிறது.  
இந்தியாவின் பழங்கால மனிதர்கள், காட்டுவகையான எல்லூசின் இண்டிகாவில் இருந்து பயிர் செய்யக் கூடிய எல்லூசின் கோரகானா வகையை தோன்ற வைத்துள்ளனர். ஆரியர்கள் இந்தியாவிற்கு வரும் முன்னரே, கேழ்வரகு கண்டுபிடிக்கப்பட்டுவிட்டது. கேழ்வரகு முதலில் இந்தியாவில் தோன்றி, பின்னர் அரேபியாவிற்கும், ஆப்பிரிக்காவிற்கும் சென்றடைந்துவிட்டதாகவும் டிகண்டோல்(1886) கூறுகிறார். தென்னிந்தியாவில் இது அதிகம் பயிர் செய்யப்படுவதால், இவ்விடம் முதல் நிலைத் தோற்ற இடமாக இருக்கக் கூடும் என்கிறார். எனினும், கேழ்வரகு ஆபிசீனியாவில் (எத்தியோப்பியா) தோன்றியிருக்கும் என்கிறார் வாவிலோ(1951). கேழ்வரகு முதலில் ஆப்பிரிக்காவில் தோன்றி பின்னர் சோபியன் வழியாக இந்தியாவை சென்றடைந்திருக்கும் என்று மெஹ்ரா(1963), கூறுகிறார். எல்லூசின் கோரகானாவின் முந்தைய தலைமுறை எல்லூசின் இண்டிகா என்று கருதப்படுகிறது.  
கேழ்வரகு வெப்ப மண்டலம் மற்றும் மித வெப்ப மண்டலப் பகுதிகளில் பயிர் செய்யப்படுகிறது. இந்தியாவில் அதிகமாக பயிர் செய்யப்படுவதோடு ஆப்பிரிக்கா, மடகாஸ்கர், இலங்கை, மலேசியா, சீனா மற்றும் ஜப்பானில் பயிர் செய்யப்படுகிறது. இந்தியாவில் கர்நாடகா, தமிழ்நாடு, ஆந்திரா, ஒரிசா, குஜராத், மஹாராஷ்டிரா மற்றும் உத்திரபிரதேசம் மற்றும் இமாச்சலபிரதேசம் மலைப்பகுதிகளில் சாகுபடி செய்யப்படுகிறது.
# கேழ்வரகு

## சாகுபடி முறை

கேழ்வரகு பயிரை ஈரப்பதம் இருக்கும் பட்சத்தில் ஆண்டு முழுவதும் பயிரிடலாம். வெப்ப மண்டல மற்றும் மித வெப்ப மண்டலப் பயிராக இருப்பதால், மலைச்சரிவுகள் மற்றும் சமவெளிப் பகுதிகளில் வெற்றிகரமாக சாகுபடி செய்யலாம். கடின வகைப் பயிர் என்பதால் மானாவாரி மற்றும் தமிழ்நாட்டின் பாசனப் பயிர் என இருமுறையிலும் பயிர் செய்யலாம். கேழ்வரகு பயிருக்கு அதிக மழை நல்லதல்ல. கதிர் முதிரும் போது மழையிருக்கக் கூடாது. நல்ல வடிகால் வசதியுடைய, போதுமான அளவு நீர் தேக்கத் தன்மையுடைய, வண்டல் மண், கேழ்வரகு சாகுபடிக்கு ஏற்றது. சிறிதளவு நீர் தேக்கத்தையும் கூட தாங்கும் தன்மை பெறுவதற்கு போதுமான அளவு வடிகால் வசதியுடைய களிமண்ணிலும் கேழ்வரகு சாகுபடி செய்யலாம்.
# தமிழ் வணிகம் (வலைத்தளம்)

**தமிழ்வணிகம்.காம்** தமிழ் இணைய உலகில் வணிகச் செய்திகளை வழங்குவதற்காக துவக்கப்பட்டத் தளம்.  
இத்தளத்தில் பங்கு சந்தை, பரஸ்பர நிதி , வரி சமுதாயக் கட்டுரரைகள், வியாபார கட்டுரைப்போட்டிகள். கணினி சார்ந்த தொழில்நுட்ப கட்டுரைகள் என பல்வேறு வகையான தகவல்களைத் தருகிறது. இத்தளத்தை இணையத்தளங்களை வெளியிட்டு வரும் விஷூவல் மீடியா நிறுவனம் வெளியிட்டுள்ளது. இந்நிறுவனம் பல்வேறு துறைகளில் கணினி சார்ந்த சேவை, இணைய வடிவமைப்பு உட்பட பல்வேறு துறைகளில் கால்பதித்துள்ளது
# வார்ப்புரு:Infobox Indian Cabinet

| பிரதமர்
! } | } |
| --- | --- |
|-துணைப் பிரதமர்
! }
}
---  
|-
! |
|-
! அமைச்சகம்
! அமைச்சர் பெயர்
! காலவரை
|-
! |
|-  
|}<noinclude>  
</noinclude>
# மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம்

**மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம்** கண்ணிவெடிநடவடிக்கையில் ஈடுபடும் அதிகாரப்பூர்வமாக சுவிட்சர்லாந்தில் இருந்து இயங்கும் ஓர் பன்னாட்டு இலாப நோக்க ஓர் அமைப்பாகும். இவ்வமைபபனது ஏப்ரல் 1998 இல் சுவிட்சர்லாந்திலும் உலகின் ஏனைய பகுதிகளிலும் உருவாக்கப்பட்டது. மார்ச் 2003 இல் சுவிட்சர்லாந்து அரசுடன் ஒப்பந்தம் ஒன்றை மேற்கொண்டதன் மூலம் சுயமாகவும் சுயாதீனமாகவும் முடிவெடிக்கும் தன்மையை உறுதிப்படுத்துக் கொண்டது. இந்நிலையமானது 40 அளவிலான ஊழியர்களைக் கொண்டுள்ளதுடன் 20 நாடுகளுடன் பன்னாட்டு அமைப்புக்களுடான ஆதரவில் இயங்கிவருகின்றது.
# மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம்

## நோக்கம்

மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம் கண்ணிவெடிகளை இல்லாதொழிப்பதற்கும் கண்ணிவெடிகள், யுத்ததில் கைவிடப்பட்ட வெடிபொருள் மீதிகள் போன்றவற்றில் இருந்து மனிதர்களுக்கு ஏற்படும் பாதிப்பைக் குறைப்பதிலும் ஈடுபடுகின்றனர்.
# மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம்

## நிபுணத்துவம்

மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம் கண்ணிவெடி நடவடிக்கையின் வினைத்திறனையும் நிபுணத்துவத்தையும் கூட்டும் வண்ணம் மற்றவர்களுடன் கூட்டிணைந்து, திட்டங்களுக்கு உதவியளித்து, அறிவுப்பூர்வமான விடயங்களை உருவாக்கிப் பகிர்ந்து , நிர்வாக நியமங்களையும் தரத்தையும் உயர்த்தி உதவிவருகின்றது. மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையத்தின் மென்பொருட்கள் ஐக்கிய நாடுகள் ஏனைய அமைப்புக்களால் வினியோகிக்கப்படுகின்றது. கண்ணிவெடி நடவடிக்கையில் மருத்துவ உதவி தவிர்ந்த மற்ற எல்லா முக்கியமான விடயங்களிலும் இந்நிலையம் ஆதரவளித்துவருகின்றது. இந்நிலையம் கண்ணிவெடிகள், சூழ்ச்சிப் பொறிகள், வெடிக்காத வெடிபொருட்கள், கொத்துக் குண்டுகள் உட்பட எல்லா யுத்ததில் கைவிடப்பட்ட வெடிபொருள் மீதிகளைப் பற்றிய திறமையைக் கொண்டுள்ளது. மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம் ஆபத்துதவியுடன், புனருத்தாரணம், சமாதானத்தைக் கட்டியெழுப்புதல் அவிருத்திச் செயற்பாடுகளிற்கும் ஆதரவளித்து வருகின்றனர். இதை பாதிக்கப்பட்ட நாடுகளில் அவர்கள் நாட்டுடமையாக்குவதுடன் உள்ளூர் திறமைகளை வளர்தெடுப்பதிலும் ஈடுபடுகின்றனர்.
# மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம்

## பங்காளிகள்

இந்நிலையத்தின் பிரதான பங்காளிகளாவன கண்ணிவெடிநடவடிக்கையில் ஈடுபடும் தேசிய அரசுகள், பன்னாட்டு, பிராந்திய அமைப்புகள், உள்ளூர் பன்னாட்டு அரசு அல்லா அமைப்புகள், ஆய்வு நிலையங்கள், வணிக நிறுவனங்கள் ஆகும்.
# மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம்

## பணிபுரியும் பகுதிகள்

ஜெனிவா பன்னாட்டு நிலையம் தேசிய அரசுடன் கூடி கண்ணிவெடி நடவடிக்கையின் முக்கியமான பகுதிகளை ஆதரவளித்து வருகின்றது. இப்பணிகள் அந்த இடத்திலோ அல்லது தொலைவில் இருந்த வண்ணமும் ஆதரவளிக்கின்றனர்.
# சாமராசநகர் மாவட்டம்

**சாமராசநகர் மாவட்டம்** இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்றாகும். இதன் தலைமையகம் சாமராச நகரத்தில் உள்ளது.
# சாமராசநகர் மாவட்டம்

## மாவட்ட நிர்வாகம்

இம்மாவட்டம் 5 வருவாய் வட்டங்கள், 130 கிராம ஊராட்சி மற்றும் 927 கிராமங்கள் கொண்டது.
1. சாமராஜநகரா வட்டம்
1. கொள்ளெகாலா வட்டம்
1. குண்டல்பேட்டெ வட்டம்
1. யலந்தூர் வட்டம்
1. ஹன்னூர் வட்டம்
# சாமராசநகர் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 1,020,791 ஆகும். அதில் 512,231 ஆண்கள் மற்றும் 508,56 பெண்கள் உள்ளனர்.பாலின விகிதம் 1000 ஆண்களுக்கு 993 பெண்கள் வீதம் உள்ளனர். சராசரி எழுத்தறிவு 61.43 %ஆகும். இம்மாவட்ட மக்களில் இந்து சமயத்தினர் 92.29 %, இசுலாமியர் 4.62 % , கிறித்தவர்கள் 2.17 %, பௌத்தர்கள் 0.48 %மற்றும் பிறர் 0.42% ஆக உள்ளனர்.
# சிக்மகளூரு மாவட்டம்

**சிக்மகளூர் மாவட்டம்** இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் சிக்மகளூர் நகரத்தில் உள்ளது.
# சிக்மகளூரு மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 1,137,961 ஆகும். அதில் 566,622 ஆண்கள் மற்றும் 571,339 பெண்கள் உள்ளனர்.பாலின விகிதம் 1000 ஆண்களுக்கு 1008 பெண்கள் வீதம் உள்ளனர். சராசரி எழுத்தறிவு 79.25%ஆகும். இம்மாவட்ட மக்களில் இந்து சமயத்தினர் 88.28 %, இசுலாமியர் 8.90 %, கிறித்தவர்கள் 2.28 %, சமணர்கள் 0.41 % மற்றும் பிறர் 0.13% ஆக உள்ளனர்.
# சிக்மகளூரு மாவட்டம்

## மாவட்ட நிர்வாகம்

இம்மாவட்டம் 7 வருவாய் வட்டங்களைக் கொண்டுள்ளது.
1. சிக்மகளூர்
1. கடூர்
1. கொப்பா
1. முடிகேரி
1. என். ஆர். புரம்
1. சிருங்கேரி
1. தரிக்கேரி
# உள் நாட்டுப் பாதுகாப்புப் பராமரிப்புச் சட்டம், 1973

**மிசா** (*MISA*) என்று பரவலாக அறியப்பட்ட **உள் நாட்டுப் பாதுகாப்பு பராமரிப்புச் சட்டம்** (*Maintainence of Internal Security Act*) இந்தியாவின் உள்நாட்டுப் பாதுகாப்பிற்காக பலத்த சர்ச்சைக்கிடையே ஏற்படுத்தப்பட்ட இச்சட்டம் 1971 ஆம் ஆண்டு பிரதமர் இந்திரா காந்தியின் ஆளுமையின் பொழுது கொண்டு வரப்பட்டச் சட்டமாகும்.  
இந்தியச் சட்ட செயலாக்கப் பிரிவினருக்கு அதிக அதிகாரங்களை கொடுக்கும் விதமாக, அதன்மூலம் நிச்சயமற்ற குற்றக்காரணங்கள் ஏதுமின்றி எந்தவொரு தனிநபரையும் கைது செய்யமுடியும், அவரின் செயல்பாடுகளை முடக்க முடியும், அவரின் உடைமைகளை பிடிஆணை இல்லாமல் பறிமுதல் செய்யவும் இச்சட்டம் வழிவகை செய்கின்றது.  
இச்சட்டம் மனித உரிமைகளை நசுக்குவதற்காகவும், அரசியல் பழி வாங்கும் செயலுக்காகவுமே பெரும்பாலும் பயன்படுத்தப்பட்டது. இதனால் ஆளுமையில் உள்ளவர்கள் அரசியல் களத்தில் தங்களது அணிக்கு எதிரணியால் ஏற்படும் போட்டியினை சமாளிக்கவேப் பயன்படுத்தினர்.
# உள் நாட்டுப் பாதுகாப்புப் பராமரிப்புச் சட்டம், 1973

## நெருக்கடி நிலையின் பொழுது

நெருக்கடி நிலை அறிவிப்பின்போது (1975-1977) ஆயிரக்கணக்கான அப்பாவி மக்கள் வலுக்கட்டாயமாக விசாரணையின்றி கைது செய்யப்பட்டு சித்தரவதைக்குள்ளானார்கள். பல சட்டமன்ற உறுப்பினர்களும், அரசியல் தலைவர்களும், இந்திரா காந்தியின் அரசியல் பழிவாங்கும் நோக்கத்திற்காக கைதானார்கள். அதில் குறிப்பிடத்தக்க அரசியல் கட்சியான ஜனதா கட்சியைச் சேர்ந்தவர்கள் அதிகம் பேர் கைது செய்யப்பட்டனர்.
# உள் நாட்டுப் பாதுகாப்புப் பராமரிப்புச் சட்டம், 1973

## உருவாக்கம்

இந்திய அரசியலமைப்பின் 39 வது திருத்தச் சட்டமாக 9 வது அட்டவணையில் சேர்க்கப்பட்டது. இச்சட்டம் சேர்க்கப்படுவதற்கு முன் இச்சட்ட வடிவை நீதிமுறைமையின் பரிசீலணைக்கு அனுப்பாமலேயே, இந்திய அடிப்படை உரிமையை பாதிக்கும் என்று தெரிந்த நிலையிலேயே, இந்திய அடிப்படை கட்டமைவுக்கு எதிராக அமல்படுத்தப்பட்டது.
# உள் நாட்டுப் பாதுகாப்புப் பராமரிப்புச் சட்டம், 1973

## நீக்கம்

இச்சட்டம் 1977 ஆம் ஆண்டு இந்திரா காந்தியினைத் தொடர்ந்து இந்தியாவின் ஆளுமைக்கு வந்த ஜனதா கட்சியினரின் ஆளுமை அரசு கொண்டு வந்த 42 வது திருத்தச் சட்டம் 1978 இன்படி, அதன் 9 வது அட்டவணையிலிருந்து, இச்சட்டத்தினை நீக்கம் செய்தது.
# உள் நாட்டுப் பாதுகாப்புப் பராமரிப்புச் சட்டம், 1973

## சிறை சென்றவர்கள்

இச்சட்டத்தினால் கைது செய்யப்பட்டு சிறை சென்றவர்களில் சில முக்கியமானவர்கள்-;
- லாலு பிரசாத் யாதவ் (சிறை சென்றதின் நினைவாக இவரின் மூத்த மகளுக்கு மிசா பாரதி என்று பெயரிட்டுள்ளது குறிப்பிடத்தக்கது)
- லால் கிருஷ்ண அத்வானி
- அடல் பிகாரி வாஜ்பாய்
- மு. கருணாநிதி
- வைகோ
- வீரபாண்டி எஸ். ஆறுமுகம்
- ஆர். சின்னசாமி
- முரசொலி மாறன்
- ஆற்காடு வீராசாமி
# மைசூர் மாவட்டம்

**மைசூரு மாவட்டம்** இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் மைசூரு நகரத்தில் உள்ளது.
மைசூரு மாவட்டத்தில் 7 வட்டங்கள் உள்ளன.
1. ஹெக்கடதேவனகோட்டே
1. அன்சூரு
1. கிருஷ்ணராஜநகரா
1. மைசூரு
1. நஞ்சன்கூடு
1. பெரியபட்டணா
1. திருமாக்கூடல் நரசிபுரம்
# தட்ப வெப்பத்தை மனிதன் மாற்ற முடியுமா? (நூல்)

**தட்ப வெப்பத்தை மனிதன் மாற்ற முடியுமா?** என்னும் தலைப்பில் 1976 இல் தமிழில் நியூ செஞ்சுரி புத்தக நிறுவனத்தாரால் வெளியிடப்பட்ட தமிழ் மொழிபெயர்ப்பு நூல். இந்நூல் ஆங்கிலத்தில் "Can Man Change the Climate?" என்னும் தலைப்பில் பி. போரிசோவ் (P. Borisov) எழுதி, உருசியாவில் மாசுக்கோவைச் சேர்ந்த புரோகிரசு வெளியீட்டாரால் (Progress Publishers, Moscow) வெளியிடப்பட்டது. இதன் தமிழ் ஆக்கத்தை சி. நல். வைத்தீர்ஸ்வரன் என்னும் வைத்தண்ணா அவர்கள் மொழி பெயர்த்துள்ளார்கள்.  
இந்நூல் பொதுமக்கள் புரிந்துகொள்ளும் வகையில் தட்பவெப்ப நிலைகளைக் கட்டுப்படுத்தும் புவியியல் சூழல்களை பற்றிச் செறிவான தகவல்களுடன் எழுதப்பட்டுள்ளது. பல படங்களுடனும் அட்டவணைகளுடனும் நிறைய தகவல்களைத் தருகின்றது. இந்நூலில் 218 பக்கங்கள் உள்ளன. நூலின் இறுதியில் இந்நூலுக்குத் துணைசெய்த 53 ஆய்வுக்கட்டுரைகளுக்கும் நூல்களுக்கும் சுட்டிகள் உள்ளன. இந்நூலின் பொருளடக்கத்தில் உள்ளவை:
- முன்னுரை
- தட்பவெப்ப நிலையில் உள்ள சிக்கல்கள்
- சேமைப் பழங்காலத்தில் தட்ப வெப்பநிலை
- அண்மைப் பழங்காலத் தட்ப வெப்பம்
- மிக நெருங்கிய கடந்த கால தட்ப வெப்ப நிலைகள்
- ஆர்ட்டிக் மண்டலம் தற்காலத்தில் வெப்பமாதல்
- தட்ப வெப்பத்தில் ஏற்படும் மாற்றங்களுக்குக் காரணங்கள்
- தட்ப வெப்ப மாறுதலின் விதிகள்
- தட்பவெப்பம் உருவாவதில் உலக மாபெருங் கடலும் கடல் நீரோட்டமும் கொண்டுள்ள பங்கு
- தட்ப வெப்ப நிலையில் உலக மண்டல சீர்திருத்தங்கள் கருத்துகளின் முன்னேற்றம்
- துருவ குடா நீரோட்டம் சாத்தியமா?
- ஆர்ட்டிக் பேசினில் ஒரு வளைகுடா நீரோட்டம்
- தட்ப வெப்ப சகாயங்களில் முதல் கட்டங்கள்
- நடைமுறையில் கொண்டு வருகையில் சில பிரச்சினைகள்
- தட்ப வெப்ப அனுகூலங்களில் இன்னும் எதிர்கால நன்மைகள்
- முடிவுரை
- LITERATURE
# பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம்

| 'சட்டம்.''' | } |
| --- | --- |
**பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம் (தடா)** (*டெர்ரிஸ்ட் அன்ட் டிஸ்ரப்டிவ் ஆக்டிவிட்டீஸ் (பிரவென்சன்) ஆக்ட்*) இந்தியாவின் தீவிரவாத செயல் தடுப்பு சட்டமாக கொண்டுவரப்பட்டு 1985 முதல் 1995 வரையிலான காலகட்டத்தில் நடைமுறையில் இருந்த சட்டமாகும். (1987 இல் இச்சட்டத்தில் சிறிது மாற்றம் செய்யப்பட்டது,) இச்சட்டம் பஞ்சாப் மாநிலத்தில் அன்றைய காலகட்டத்தில் நிலவிய தீவிரவாதச் செயல்களைத் தடுத்து நிறுத்தும் பொருட்டுக் கொண்டு வரப்பட்டது. இச்சட்டத்தினைத் தவறுதலாகப் பயன்படுத்தி வந்த காரணத்தால் மக்களின் செல்வாக்கு பெற 1989, 1991, மற்றும் 1993 ஆம் ஆண்டுகளில் இச்சட்டத்தின் பெயர் மாற்றப்பட்டது.  
இச்சட்டத்தினால் குற்றவாளி என தீர்ப்பாணை பெற்றவர்களின் எண்ணிக்கை ஒரு சதவீத்திற்கும் குறைவே. இச்சட்டப்படி கைது செய்யபட்டோர் காவல் அலுவலரின் முன்னிலையிலேயே குற்ற செயலை ஒத்துகொள்ளவேண்டும், இதன் பொருட்டு அவர்களின் துன்புறுத்தலில் நீதிமன்றம் தலையீடாது. அவர் ஒத்துகொண்டதையே சாட்சியாக நீதிமன்றம் எடுத்துகொள்ளும்.  
இச்சட்டத்தின் படி கைது செய்தவரை விசாரிக்க அமைக்கப்பட்ட தனி நீதிமன்றமான தடா நீதிமன்றமே இவ் வழக்கை விசாரணை செய்யும். 1993 இல் ஏற்பட்ட பம்பாய் வெடிகுண்டுத் தாக்குதல் நிகழ்வை இந்நீதிமன்றமே விசாரணை செய்து தீர்ப்பு வழங்கியது.  
இந்த சர்ச்சைக்குரிய சட்டம் 2002-2004 இல் ஏற்பட்ட ஆட்சி மாற்றத்தினால் அப்பொழுது பொறுப்பேற்றிருந்த ஐக்கிய முற்போக்குக் கூட்டணி அரசால் இரத்து செய்யப்பட்டது.
# பயங்கரவாதச் செயல்களைத் தடை செய்யும் சட்டம் (பொடா)

| 'சட்டம்.''' | } |
| --- | --- |  
**பயங்கரவாதச் செயல்களைத் தடை செய்யும் சட்டம் (பொடா)** (பிரவன்சன் ஆப் டெர்ரிஸ்ட் ஆக்டிவிட்டிஸ் ஆக்ட் (பொடா)) இந்தியாவில் தீவிரவாதங்களை, பயங்கரவாதங்களை தடுத்து நிறுத்தும் நோக்கத்தில் 2002 ஆம் ஆண்டில் இந்திய நாடாளுமன்றத்தின் மூலம் நிறைவேற்றப்பட்டு நடைமுறைக்கு வந்த சட்டமாகும். 2001 ஆண்டின் பொட்டோ சட்டத்தின் மறு வடிவமாகும். அப்போதைய தேசிய ஜனநாயக கூட்டணி அரசால் இச்சட்டம் கொண்டுவரப்பட்டது. இச்சட்டம் அடுத்து 2004 இல் வந்த ஐக்கிய முற்போக்குக் கூட்டணி அரசால் இரத்து செய்யப்பட்டது.
# உடுப்பி மாவட்டம்

**உடுப்பி மாவட்டம்** (*Udupi*) இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்று. இதன் தலைமையகம் உடுப்பி நகரத்தில் உள்ளது. உடுப்பி நகரம், மாநிலத் தலைநகரான பெங்களூருக்கு வடகிழக்கே 401.2 கிலோ மீட்டர் தொலைவில் அரபுக் கடற்கரையில் உள்ளது. இம்மாவட்டத்தில் உடுப்பி கிருஷ்ணர் கோயில், மூகாம்பிகை கோயில் அமைந்துள்ளது.  
தெற்கு கன்னட மாவட்டத்தின் சில தாலுகாக்களைக் கொண்டு உடுப்பி மாவட்டம் 1997 ஆம் ஆண்டில் உருவாக்கப்பட்டது.
# உடுப்பி மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, உடுப்பி மாவட்டத்தின் மக்கள் தொகை 1,177,361 ஆகும். அதில் ஆண்கள் 562,131 மற்றும் 615,230 பெண்கள் உள்ளனர்.பாலின விகிதம் 1000 ஆண்களுக்கு 1094 பெண்கள் வீதம் உள்ளனர். சராசரி எழுத்தறிவு 86.24 % ஆகும். இம்மாவட்ட மக்களில் இந்து சமயத்தினர் 85.72 % , இசுலாமியர் 8.22 %, கிறித்தவர்கள் 5.59 % மற்றும் பிறர் 0.47% ஆக உள்ளனர்.
# உடுப்பி மாவட்டம்

## மக்கள் தொகை பரம்பல்

### மொழிகள்

இம் மாவட்டத்தின் முக்கிய மொழிகளாக, துளு, கன்னடம், கொங்கணி ஆகியவை விளங்குகின்றன. உடுப்பி, தென் கன்னடம் ஆகிய மாவட்டங்களில் துளு மக்கள் பெரும்பான்மையாக வாழ்வதால் இவற்றை ஒருசேர "துளு நாடு" எனவும் அழைப்பதுண்டு. இம் மாவட்டத்திலுள்ள பார்க்கூர் என்னும் இடத்தில் பழைய துளு மொழிக் கல்வெட்டுக்கள் கண்டுபிடிக்கப்பட்டுள்ளன.
# உடுப்பி மாவட்டம்

## மாவட்ட நிர்வாகம்

உடுப்பி மாவட்டம் 7 வருவாய் வட்டங்களைக்கொண்டது.
Taluka Hoblis Urban Local Bodies Taluka Panchayts Grama Panchayats Villages
1. உடுப்பி வட்டம்
1. காபு வட்டம்
1. பிரம்மவரம் வட்டம்
1. குண்டப்பூர் வட்டம்
1. பைந்தூர் வட்டம்
1. கர்கலா வட்டம்
1. ஹெப்பிரி வட்டம்
# வடகன்னட மாவட்டம்

**வடக்கு கன்னட மாவட்டம்** (*Uttara Kannada district*) இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கார்வார் நகரத்தில் உள்ளது. கார்வார் நகரம் பெங்களூருக்கு வடமேற்கில் 511 கிலோ மீட்டர் தொலைவில், அரபுக் கடற்கரை ஓரத்தில் உள்ளது. இது 2000 ஆவது ஆண்டு அக்டோபர் 21 ஆம் தேதி உருவாக்கப்பட்டது. இம்மாவட்டத்தில் புகழ் பெற்ற முருதேஷ்வரர் கோயில் உள்ளது.
# வடகன்னட மாவட்டம்

## அமைவிடம்

இதன் வடமேற்கில் கோவா மாநிலமும், வடக்கில் பெல்காம் மாவட்டமும், வடகிழக்கில் தார்வாட் மாவட்டமும், கிழக்கில் ஆவேரி மாவட்டமும், தென்கிழக்கில் சிமோகா மாவட்டமும், தெற்கில் உடுப்பி மாவட்டமும், மேற்கில் அரபிக் கடலும் எல்லைகளாக உள்ளன.
# வடகன்னட மாவட்டம்

## மக்கள் தொகை பரம்பல்

10,291 சதுர கிலோமீட்டர் பரப்பளவு கொண்ட இந்த மாவட்டத்தின் 2011ஆம் ஆண்டின் கணக்கெடுப்பின்படி, மாவட்டத்தின் மக்கள் தொகை 1,437,169 ஆகும். அதில் 726,256 ஆண்கள் மற்றும் 710,913 பெண்கள் உள்ளனர்.பாலின விகிதம் 1000 ஆண்களுக்கு 979 பெண்கள் வீதம் உள்ளனர். சராசரி எழுத்தறிவு 84.06% ஆகும்.
இம்மாவட்ட மக்களில் இந்து சமயத்தினர் 82.61 %, இசுலாமியர் 13.08 %, கிறித்தவர்கள் 3.10 %, பௌத்தர்கள் 0.89 % மற்றும் பிறர் 0.31% ஆக உள்ளனர்.
# வடகன்னட மாவட்டம்

## நிர்வாகம்

இம்மாவட்டம் 6 வருவாய் வட்டங்களாகப் பிரிக்கப்பட்டுள்ளது. அவையாவன
- கார்வார்
- அன்கோலா
- கும்டா
- ஹொன்னாவரா
- பத்கல்
- சிர்சி
# குருதியருவி

**குருதியருவி** (Blood Falls) என்பது கிழக்கு அண்ட்டார்ட்டிக்காவில் உள்ள டெய்லர் பனியாற்றின் நுனியில் செம்பழுப்பு நிறத்தில் வெளிப்படும் உப்புநீர் வடிவு ஆகும். இரும்பு ஆக்சைடு கலந்திருப்பதால் சிவப்பு நிறம் தோன்றுகின்றது. இக் குருதியருவி டெய்லர் பனியாற்றில் இருந்து கிழக்கு அண்ட்டார்டிக்காவில் உள்ள விடோரியா லாண்டு என்னும் இடத்தில் மக்மர்டோ உலர் பள்ளத்தாக்கு (McMurdo Dry Valleys) பகுதியில் உள்ள டெய்லர் பள்ளத்தாக்கில் உள்ள பனி மூடிய மேற்கு பானி ஏரி (Lake Bonney) மீது விழுகின்றது.  
இரும்பு-அதிகம் உள்ள மிகு உப்புநீர் (மீயுப்புநீர்) அவ்வப்பொழுது பனியின் இடையே உள்ள இடுக்குகளின் வழியே வெளிப்படுகின்றது. பனியாற்றின் அடியே ஏறத்தாழ 400 மீ ஆழத்தில் இருந்து உப்புநீர் வெளிப்படுகின்றது.  
1911 இல் ஆத்திரேலிய புவியியலாளர் தாமசு கிரிபித் டெய்லர் என்பார் சிவப்புநிற படிவுகள் இருப்பதைக் கண்டுபிடித்தார். முதன்முதலில் இவ்விடத்தை கண்டுபிடித்ததால் இவர் பெயராலேயே இவ்விடம் அழைக்கப்படுகின்றது  
அண்ட்டார்ட்டிக்காவின் முன்னோடிகள் இந்த சிவப்பு நிறப் படிவு சிவப்புநிறப் பாசியால்ஆனதென்று நினைத்தனர், ஆனால் பின்னர் இது இரும்பு ஆக்சைடால் ஏற்பட்டது என்று நிறுவப்பட்டது.  
மற்ற அண்ட்டார்ட்டிக் பனியாறுகளைப் போல, டெய்லர் பனியாறு அடிமட்டம் வரை உறைந்திருப்பதில்லை, ஏனெனில் பழங்காலத்து கடல்நீர் எப்படியோ அடியில் சிக்குண்டு இருப்பதால் இவ்வாறு அடியாழத்தே உறையாமல் இருக்ககூடும் என்று கருதப்படுகின்றது. குளிரால் நீர் உறையும் பொழுது அதில் சிக்குண்ட உப்புநீரில் உள்ள உப்பு உறையும் பகுதியில் இருந்து வெளியேற்றப்பட்டு, உறையாது இருக்கும் நீரில் சேர்ந்து கூடிய உப்புள்ள நீராக மாறுகின்றது. இதனால் சிக்குண்ட உப்புநீரில் உள்ள உப்பளவு கடல்நீரை விட 2-3 மடங்கு கூடுதலாக இருக்கும்.  
பனிக்கட்டியின் இடையே உள்ள இடுக்குகளின் வழியே கிடைத்த உபுப்புமிகுந்த நீரை (மீயுப்புநீரை) சோதித்துப் பார்த்த பொழுது அது ஆக்சிசன் இல்லாமல் (ஆக்சிசன் அற்று) இருந்ததையும், சல்பேட்டும், இரும்பு மின்மவணுக்களும் (ferrous ion) கூடுதலாக இருந்ததை அறிய முடிந்தது. சல்பேட்டு இருப்பது கடல் சூழல் இருந்ததற்கான புவிவேதியியல் குறியீடு ஆகும், அதே நேரத்தில் கரையக்கூடிய இரு-இயைனி (divalent) மின்மவணுக்கள் (ions) வெளிவருவது, பனியாற்றின் அடியே உள்ள கனிமங்கள் நுண்ணுயிர்களின் வினைப்பாட்டால் ஆக்சிசனாக்கம் அடைதல் அல்லது எதிமின்னி உமிழ்வு நடைபெறக்கூடும் என நினைக்கின்றனர்.  
அடியாழத்தே எவ்வாறு கடுங்குளிரில், ஒளிபுகமுடியாத ஆழத்தில், ஆக்சிசன் இல்லா சூழலில் உப்புநீரில் எவ்வாறு மில்லிய ஆண்டுகளாக நுண்ணுயிர்கள் வாழ்ந்திருந்தன என்று காட்டும் குறுக்குவெட்டுக் கருத்துப்படம். பட உருவாக்கம்: US National Science Foundation (NSF) ஐக்கிய அமெரிக்க அறிவியல் நிறுவகம்.]]
# ஆதிலாபாத் மாவட்டம்

**ஆதிலாபாத் மாவட்டம்** இந்தியாவின் தெலுங்கானா மாநிலத்திலுள்ள 33 மாவட்டங்களுள் ஒன்று. இதன் தலைமையகம் ஆதிலாபாத் நகரில் உள்ளது. 16,128 சதுர கிலோமீட்டர் பரப்பளவு கொண்ட இம்மாநிலத்தில், 2001 ஆம் ஆண்டுக் கணக்கெடுப்பின் படி 2,488,003 மக்கள் வாழ்கிறார்கள். பிரிப்புக்குப் பிறகு இம்மாவட்டம் தெலுங்கானா மாநிலத்தில் அமையும். புகழ்பெற்ற ஸ்ரீ ஞான ஸரஸ்வதி அம்மன் திருக்கோவில் இம்மாவட்டத்தின் பாஸர் என்ற கிராமத்தில் உள்ளது. ஆந்திரத்தின் காகிதபுரம் இம்மாவட்டத்தில் உள்ள ஸிர்புரில் அமைந்துள்ளது.  
இம்மாவட்டத்தின் நிர்மல், அசிபாபாத் மற்றும் மஞ்செரியல் வருவாய் கோட்டங்களை, அக்டோபர், 2016-இல் நிர்மல் மாவட்டம், மஞ்செரியல் மாவட்டம் மற்றும் கொமாரம் பீம் அசிபாபாத் மாவட்டம் என மூன்று புதிய மாவட்டங்களாக நிறுவப்பட்டது.
# ஆதிலாபாத் மாவட்டம்

## வரலாறு

வரலாற்று ரீதியாக, குதுப் ஷாஹிஸின் ஆட்சியில் ஆதிலாபாத் மாவட்டம் எட்லாபாத் என்று அழைக்கப்பட்டது.  
பெரிதும் காடுகள் நிறைந்த கோதாவரி படுகை மெசோலிதிக் மற்றும் பேலியோலிதிக் காலங்களுக்கு உட்பட்வை இங்கு லக்செட்டிபேட், கோமரம் பீம் , போத் , பைன்சா , மற்றும் நிர்மல் ஆகிய பகுதிகளில் அகழ்வாராய்ச்சி நடந்துள்ளது.  
ககாதியா வம்சத்தின் காலத்தில் செய்யப்பட்ட சில தெலுங்கு கல்வெட்டுகள் ஆதிலாபாத் மாவட்டத்தில் கண்டுபிடிக்கப்பட்டுள்ளன. இது இப்பகுதியின் வரலாற்று முக்கியத்துவத்தை குறிக்கிறது.  
அக்டோபர் 2016 இல் மாவட்ட மறுசீரமைப்பின் காரணமாக ஆதிலாபாத் நான்கு மாவட்டங்களாகப் பிரிக்கப்பட்டது. அவை ஆதிலாபாத் மாவட்டம் கோமரம் பீம் மாவட்டம் , மஞ்சேரியல் மாவட்டம் மற்றும் நிர்மல் மாவட்டம் என்பனவாகும்.